Rexhep Qosja

Bilal Xhaferri lindi në fshatin Ninat të Konispolit në vitin 1936 dhe vdiq në vitin 1987 në ShBA, ishte shkrimtar i shquar shqiptar.

Biografia
Bilal Xhaferi u rrit jetim pa nënë e pa babë. I ati i qe pushkatuar si nacionalist shqiptar. Kishte mbaruar një shkollë të mesme dhe punoi për disa vite si teknik i thjeshtë ndërtimi në krahina të ndryshme të Shqipërisë.

Më 1969, i internuar në Hamalle të Durrësit, pasi ishte përjashtuar nga LSHA e Shqipërisë, me preteskin e kritikës që i bëri romanit "Dasma" të I. Kadaresë, u detyrua të arratisej për në SHBA, sepse nga Sigurimi i Shtetit ishte përgatitur dosja për arrestimin dhe burgosjen e tij.

Vepra e tij e parë, vëllimi me tregime, "Njerëz të rinj, tokë e lashtë" (1966), pati një sukses jo të zakonshëm.

Libri i tij poetik, "Lirishta e kuqe" (1967), u ndalua menjëherë mbas botimit.

Romani i tij "Krastakraus", i dorëzuar për botim më 1967, u botua vetëm më 1993, në Tiranë.

Në SHBA, në Çikago, Xhaferri themeloi, drejtoi dhe redaktoi revistën e Lidhjes Çame, "Krahu i Shqiponjës", që merrej vazhdimisht me temat e problematikat e çështjes çame, çështjes kombëtare shqiptare; rreth diktaturës në Shqipëri, e mbas vitit 1981, më dendur lidhur me Kosovën.

Bilal Xhaferri ishte një shkrimtar i rrënjëve të etnisë në vitet gjashtëdhjetë, kur letërsia shqipe ose lavdëronte idetë e socializmit, ose fitoren në Luftën e Dytë, duke e thjeshtësuar këtë në absolutin ideologjik të përparimit. Në këtë aspekt, Xhaferri duket i vetmuar për kohën, duket i lidhur me letërsinë e paraluftës; po ky tashti të kaluarën nuk e shikon në stilin e himnizimit e të lavdit, si mbështetje për problemet aktuale, po pikërisht duke marrë një qëndrim kërkues e kritik për të kapur esencat krahas situatës kalimtare. Në këtë vështrim, kërkimi letrar i Bilal Xhaferrit në të shkuarën, në rrënjët etnike, nuk bëhet si shpalim dhe fascinim me të kaluarën, po pikërisht si kërkim për të bërë ndërkomunikime të kohëve. (Sabri Hamiti) në "Poeti i nemun: Bilal Xhaferri"

Tituj të veprave

 * Njerëz të rinj, tokë e lashtë" - tregime -(1966)
 * "Lirishta e kuqe" - poezi -(1967)
 * "Krastakraus" - roman (1967), (botimi pas vdekjes 1993)
 * "Eja trishtim" - poezi (1995)

Te tjera

 * Themelues dhe drejtues i revistes Krahu i shqiponjës